กฎกระทรวงการจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ พ.ศ. 2566
วันที่ประกาศ: 2023-08-18

content: กฎกระทรวง การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ พ.ศ. ๒๕๖๖
content: อาศัยอำนาจตามความในมาตรา ๕ วรรคสอง มาตรา ๘ (๑๘/๑) และมาตรา ๙๓ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: โดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ผู้รับใบอนุญาต” หมายความว่า ผู้รับใบอนุญาตดังต่อไปนี้ (๑) ใบอนุญาตมีไว้ในครอบครองหรือใช้วัสดุนิวเคลียร์ตามมาตรา ๓๖ (๑) (๒) ใบอนุญาตนำเข้า ส่งออก หรือนำผ่านวัสดุนิวเคลียร์ตามมาตรา ๓๖ (๒)
sectionNo: 2
content: ข้อ ๒ ผู้รับใบอนุญาตเกี่ยวกับวัสดุนิวเคลียร์ตามประเภทและปริมาณของวัสดุนิวเคลียร์ดังต่อไปนี้ ต้องจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ตามกฎกระทรวงนี้ (๑) พลูโทเนียมที่มีพลูโทเนียม ๒๓๘ ไม่เกินร้อยละแปดสิบ ปริมาณมากกว่าสิบห้ากรัม (๒) ยูเรเนียม ๒๓๓ ปริมาณมากกว่าสิบห้ากรัม (๓)
sectionNo: 2
content: ยูเรเนียมเสริมสมรรถนะที่มียูเรเนียม ๒๓๕ ตั้งแต่ร้อยละยี่สิบขึ้นไป ปริมาณมากกว่าสิบห้ากรัม (๔) ยูเรเนียมเสริมสมรรถนะที่มียูเรเนียม ๒๓๕ ตั้งแต่ร้อยละสิบขึ้นไปแต่น้อยกว่าร้อยละยี่สิบ ปริมาณมากกว่าหนึ่งกิโลกรัม (๕) ยูเรเนียมเสริมสมรรถนะที่มียูเรเนียม ๒๓๕ สูงกว่าธรรมชาติแต่น้อยกว่าร้อยละสิบ
sectionNo: 2
content: ปริมาณตั้งแต่สิบกิโลกรัมขึ้นไป (๖) ยูเรเนียมที่มีอยู่ตามธรรมชาติ ปริมาณตั้งแต่สิบตันขึ้นไป (๗) ยูเรเนียมด้อยสมรรถนะที่มียูเรเนียม ๒๓๕ ตั้งแต่ร้อยละศูนย์จุดห้าขึ้นไปถึงร้อยละที่มีอยู่ตามธรรมชาติ ปริมาณตั้งแต่สิบตันขึ้นไป (๘) ยูเรเนียมด้อยสมรรถนะที่มียูเรเนียม ๒๓๕ ต่ำกว่าร้อยละศูนย์จุดห้าลงมา
sectionNo: 2
content: ปริมาณตั้งแต่ยี่สิบตันขึ้นไป (๙) ทอเรียม ปริมาณตั้งแต่ยี่สิบตันขึ้นไป
sectionNo: 3
content: ข้อ ๓ เจ้าหน้าที่ดำเนินการทางเทคนิคเกี่ยวกับวัสดุนิวเคลียร์มีหน้าที่ควบคุมดูแลความปลอดภัยทางนิวเคลียร์และรังสี ความมั่นคงปลอดภัยทางนิวเคลียร์ และการพิทักษ์ความปลอดภัยทางนิวเคลียร์ ในกรณีการปฏิบัติงานปกติและเมื่อเกิดอุบัติเหตุหรือเหตุฉุกเฉินทางนิวเคลียร์และรังสี
sectionNo: 4
content: ข้อ ๔ การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์เพื่อทำหน้าที่ควบคุมดูแลความปลอดภัยทางนิวเคลียร์และรังสีและความมั่นคงปลอดภัยทางนิวเคลียร์ ให้เป็นไปตามหลักเกณฑ์ ดังต่อไปนี้ (๑) สำหรับผู้รับใบอนุญาตมีไว้ในครอบครองหรือใช้วัสดุนิวเคลียร์
sectionNo: 4
content: ให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์อย่างน้อยหนึ่งคนปฏิบัติหน้าที่ประจำสถานที่ทำการของผู้รับใบอนุญาตตลอดเวลาที่ใช้วัสดุนิวเคลียร์ เว้นแต่ในช่วงที่ไม่มีการใช้วัสดุนิวเคลียร์ ให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่พร้อมปฏิบัติหน้าที่เมื่อเรียกหา (๒)
sectionNo: 4
content: สำหรับผู้รับใบอนุญาตนำเข้า ส่งออก หรือนำผ่านวัสดุนิวเคลียร์ ให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่พร้อมปฏิบัติหน้าที่เมื่อเรียกหา
sectionNo: 5
content: ข้อ ๕ การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์เพื่อทำหน้าที่ควบคุมดูแลการพิทักษ์ความปลอดภัยทางนิวเคลียร์ ให้ผู้รับใบอนุญาตจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่พร้อมปฏิบัติหน้าที่เมื่อมีการมอบหมาย
sectionNo: 5
content: ผู้รับใบอนุญาตจะมอบหมายให้เจ้าหน้าที่ดำเนินการทางเทคนิคเกี่ยวกับวัสดุนิวเคลียร์ที่มีหน้าที่ตามข้อ ๔ ทำหน้าที่ควบคุมดูแลตามวรรคหนึ่งก็ได้
sectionNo: 6
content: ข้อ ๖ การปฏิบัติหน้าที่เมื่อเรียกหาของเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ตามข้อ ๔ ต้องปฏิบัติงานได้ทันทีเมื่อเรียกหา
content: ให้ไว้ ณ วันที่ ๒๗ กรกฎาคม พ.ศ. ๒๕๖๖ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสอง มาตรา ๘ (๑๘/๑) และมาตรา ๙๓ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ บัญญัติให้รัฐมนตรีว่าการกระทรวงการอุดมศึกษา วิทยาศาสตร์
content: วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติมีอำนาจออกกฎกระทรวงกำหนดหลักเกณฑ์การจัดให้มีเจ้าหน้าที่ดำเนินการทางเทคนิคเกี่ยวกับวัสดุนิวเคลียร์ปฏิบัติหน้าที่ในสถานที่ทำการของผู้รับใบอนุญาต จึงจำเป็นต้องออกกฎกระทรวงนี้